proxectonos/corpus_dominio_legal_administrativo_tmp huggingface dataset:
RESOLUCIÓN do 16 de xaneiro de 2013, da Dirección Xeral de Industria, Enerxía e Minas, pola que se dá publicidade aos beneficiarios das axudas concedidas ao abeiro da Orde do 1 de xuño de 2012 pola que se establecen as bases reguladoras para a concesión, en réxime de concorrencia non competitiva, de subvencións destinadas a actuacións de mellora da eficiencia enerxética e seguranza nas instalacións de ascensores existentes pertencentes a comunidades de propietarios de edificios de vivendas en réxime de propiedade horizontal, no ámbito da Comunidade Autónoma de Galicia, e se procede á súa convocatoria para o ano 2012 (código do procedemento IN532A).
Consellería de Economía e Industria — III. Outras disposicións — 29/01/2013

De conformidade co disposto no artigo 15 da Lei 9/2007, do 13 de xuño, de subvencións de Galicia, e no artigo 13.4 da Lei 4/2006, do 30 de xuño, de transparencia e boas prácticas na Administración pública galega, e no artigo 16 da Orde do 1 de xuño de 2012 pola que se establecen as bases reguladoras para a concesión, en réxime de concorrencia non competitiva, de subvencións destinadas a actuacións de mellora da eficiencia enerxética e seguranza nas instalacións de ascensores existentes pertencentes a comunidades de propietarios de edificios de vivendas en réxime de propiedade horizontal, no ámbito da Comunidade Autónoma de Galicia, e se procede á súa convocatoria para o ano 2012 (código do procedemento IN532A), procédese por medio desta resolución e o seu anexo á publicación do extracto das axudas outorgadas pola Consellería de Economía e Industria ao abeiro da dita orde.
a) Norma reguladora da convocatoria: Orde do 1 de xuño de 2012 pola que se establecen as bases reguladoras para a concesión, en réxime de concorrencia non competitiva, de subvencións destinadas a actuacións de mellora da eficiencia enerxética e seguranza nas instalacións de ascensores existentes pertencentes a comunidades de propietarios de edificios de vivendas en réxime de propiedade horizontal, no ámbito da Comunidade Autónoma de Galicia, e se procede á súa convocatoria para o ano 2012 (código do procedemento IN532A).
b) Aplicación orzamentaria: 08.04.741A.780.0.
c) Crédito orzamentario: 250.000,00 euros.
d) Destinatarios: comunidades de propietarios de edificios de vivendas en réxime de propiedade horizontal.
e) Beneficiarios, importe e finalidade das axudas: no anexo a esta resolución recóllense os beneficiarios, o importe e a finalidade das axudas.
Santiago de Compostela, 16 de xaneiro de 2013
RESOLUCIÓN do 12 de decembro de 2012 pola que se publica o plan de estudos da titulación de grao en Enxeñaría en Electrónica Industrial e Automática.
Universidade de Vigo — III. Outras disposicións — 30/01/2013

Obtida a verificación do plan de estudos polo Consello de Universidades, logo do informe positivo da Axencia Nacional de Avaliación da Calidade e Acreditación (ANACA),
Declarado o carácter oficial do título por Acordo do Consello de Ministros do 12 de novembro de 2010, publicado mediante Resolución da Secretaría Xeral de Universidades do 22 de novembro de 2010 (BOE do 16 de decembro),
E para os efectos do cumprimento do previsto no artigo 35.4 da Lei orgánica 6/2001, do 21 de decembro, de universidades, modificada pola Lei orgánica 4/2007, do 12 de abril, que establece que os reitores e as reitoras das universidades deberán ordenar a publicación no
Boletín Oficial del Estado
e no diario oficial da Comunidade Autónoma, esta reitoría
Publicar o plan de estudos conducente á obtención do título universitario oficial de graduado ou graduada en Enxeñaría en Electrónica Industrial e Automática pola Universidade de Vigo, que se recolle no anexo a esta resolución.
Vigo, 12 de decembro de 2012
Distribución dos créditos da formación básica do plan de estudos:
Intensificación: automática
Optativas: en cuarto curso deberase elixir obrigatoriamente unha das dúas intensificacións ofertadas (IA ou IE). Para obter a intensificación teranse que superar os 30 ECTS optativos correspondentes á intensificación elixida e 6 ECTS a escoller entre as optativas xerais (OG) e as prácticas en empresa (PE) ofertadas no segundo semestre de cuarto curso.
Sem.: semestre.
Mod.: módulo (ver abreviaturas en táboa de organización da oferta de créditos).
RESOLUCIÓN do 12 de decembro de 2012 pola que se publica o plan de estudos da titulación de grao en Enxeñaría Eléctrica.
Universidade de Vigo — III. Outras disposicións — 30/01/2013

Unha vez obtida a verificación do plan de estudos polo Consello de Universidades, logo do informe positivo da Axencia Nacional de Avaliación da Calidade e Acreditación (ANACA),
Declarado o carácter oficial do título por Acordo do Consello de Ministros do 12 de novembro de 2010, publicado mediante Resolución da Secretaría Xeral de Universidades do 22 de novembro de 2010 (BOE do 16 de decembro),
E para os efectos do cumprimento do previsto no artigo 35.4 da Lei orgánica 6/2001, do 21 de decembro, de universidades, modificada pola Lei orgánica 4/2007, do 12 de abril, que establece que os reitores e as reitoras das universidades deberán ordenar a publicación no
Boletín Oficial del Estado
e no diario oficial da Comunidade Autónoma, esta reitoría
Publicar o plan de estudos conducente á obtención do título universitario oficial de graduado ou graduada en Enxeñaría Eléctrica pola Universidade de Vigo que se recolle no anexo a esta resolución.
Vigo, 12 de decembro de 2012
Optativas: a elixir 12 ECTS, 6 ECTS das optativas de especialidade (OE) ofertadas no primeiro semestre e 6 ECTS a escoller entre as optativas xerais (OG) e as prácticas en empresa (PE) ofertadas no segundo semestre de cuarto curso.
Sem.: semestre.
Mod.: módulo (ver abreviaturas en táboa de organización da oferta de créditos).
CORRECCIÓN erros. Resolución do 19 de decembro de 2012, da Dirección Xeral de Traballo e Economía Social, pola que se dispón a inscrición no rexistro e a publicación, no Diario Oficial de Galicia, do acordo da comisión paritaria do IV convenio colectivo autonómico de pompas fúnebres, relativo á aprobación das táboas salariais para o ano 2013.
Consellería de Traballo e Benestar — III. Outras disposicións — 30/01/2013

Advertido erro no anexo I da devandita resolución publicada no Diario oficial de Galicia núm. 9, do 14 de xaneiro de 2013, cómpre facer a seguinte corrección relativa ao libro de rexistro de servizos prestados, que queda como segue:
RESOLUCIÓN do 17 de xaneiro de 2013, da Secretaría Xeral para o Turismo, sobre a homologación dun curso para guías turísticos de Galicia.
Vicepresidencia e Consellería de Presidencia, Administracións Públicas e Xustiza — III. Outras disposicións — 30/01/2013

Ao abeiro do disposto na Orde do 14 de abril de 2011 pola que se establecen os criterios e o procedemento para a homologación de cursos que realicen os guías de turismo especializados de Galicia para os efectos do disposto no artigo 33 do Decreto 42/2001, do 1 de febreiro, de refundición en materia de axencias de viaxes, guías de turismo e turismo activo, esta secretaría xeral resolve a homologación do seguinte curso:
«Pontevedra: novos recursos turísticos e optimización dos xa existentes» que se celebrará en Pontevedra os días 19, 20 e 21 de febreiro de 2013, cunha duración de 20 horas presenciais e organizado pola Empresa de Servicios Turísticos Guiados Pontevedra.
(Información e inscrición: info@guiadospontevedra.com).
Santiago de Compostela, 17 de xaneiro de 2013
RESOLUCIÓN do 16 de xaneiro de 2013, da Secretaría Xeral Técnica da Consellería de Traballo e Benestar, pola que se dá publicidade aos convenios de colaboración subscritos por esta consellería no terceiro cuadrimestre do ano 2012.
Consellería de Traballo e Benestar — III. Outras disposicións — 30/01/2013

O artigo 11.1 da Lei 4.2006, do 30 de xuño, de transparencia e de boas prácticas na Administración pública galega (DOG nº 136, do 14 de xullo), impón a cada consellería da Xunta de Galicia a obriga de publicar no Diario Oficial de Galicia unha relación dos convenios de colaboración subscritos no cuadrimestre anterior.
En consecuencia, e para lle dar cumprimento a esa obriga,
Artigo único
Darlle publicidade á relación de convenios de colaboración subscritos pola Consellería de Traballo e Benestar durante o terceiro cuadrimestre do ano 2012, que se incorpora como anexo a esta resolución.
Santiago de Compostela, 16 de xaneiro de 2013
RESOLUCIÓN do 12 de decembro de 2012 pola que se publica o plan de estudos da titulación de grao en Enxeñaría dos Recursos Mineiros e Enerxéticos.
Universidade de Vigo — III. Outras disposicións — 30/01/2013

Unha vez obtida a verificación do plan de estudos polo Consello de Universidades, logo do informe positivo da Axencia Nacional de Avaliación da Calidade e Acreditación (ANACA),
Declarado o carácter oficial do título por Acordo do Consello de Ministros do 12 de novembro de 2010, publicado mediante Resolución da Secretaría Xeral de Universidades do 22 de novembro de 2010 (BOE do 16 de decembro),
E para os efectos do cumprimento do previsto no artigo 35.4 da Lei orgánica 6/2001, do 21 de decembro, de universidades, modificada pola Lei orgánica 4/2007, do 12 de abril, que establece que os reitores e as reitoras das universidades deberán ordenar a publicación no
Boletín Oficial del Estado
e no diario oficial da Comunidade Autónoma, esta reitoría
Publicar o plan de estudos conducente á obtención do título universitario oficial de graduado ou graduada en Enxeñaría dos Recursos Mineiros e Enerxéticos pola Universidade de Vigo que se recolle no anexo a esta resolución.
Vigo, 12 de decembro de 2012
Optativas: deberase elixir obrigatoriamente unha das tres intensificacións ofertadas. Para obter a intensificación teranse que cursar os 48 ECTS optativos correspondentes ao itinerario da intensificación elixida e 12 ECTS a escoller das optativas xerais ofertadas no segundo semestre de cuarto curso.
Sem.: semestre.
RESOLUCIÓN do 12 de decembro de 2012 pola que se publica o plan de estudos da titulación de grao en Enxeñaría da Enerxía.
Universidade de Vigo — III. Outras disposicións — 30/01/2013

Unha vez obtida a verificación do plan de estudos polo Consello de Universidades, logo de informe positivo da Axencia Nacional de Avaliación da Calidade e Acreditación (ANACA),
Declarado o carácter oficial do título por Acordo do Consello de Ministros do 12 de novembro de 2010, publicado mediante Resolución da Secretaría Xeral de Universidades do 22 de novembro de 2010 (BOE do 16 de decembro),
E para os efectos do cumprimento do previsto no artigo 35.4 da Lei orgánica 6/2001, do 21 de decembro, de universidades, modificada pola Lei orgánica 4/2007, do 12 de abril, que establece que os reitores e as reitoras das universidades deberán ordenar a publicación no
Boletín Oficial del Estado
e no diario oficial da Comunidade Autónoma, esta reitoría
Publicar o plan de estudos conducente á obtención do título universitario oficial de graduado ou graduada en Enxeñaría da Enerxía pola Universidade de Vigo que se recolle no anexo a esta resolución.
Vigo, 12 de decembro de 2012
Optativas
: deberase elixir obrigatoriamente unha das dúas intensificacións ofertadas. Para obter a intensificación teranse que cursar os 30 ECTS optativos correspondentes ao itinerario da intensificación elixida e 12 ECTS a escoller das optativas xerais ofertadas no segundo semestre de cuarto curso.
Sem.: semestre.
ORDE do 17 de xaneiro de 2013 pola que se modifica a autorización do centro privado Tomás Barros do concello da Coruña.
Consellería de Cultura, Educación e Ordenación Universitaria — III. Outras disposicións — 31/01/2013

A titular do centro privado Tomás Barros, do concello da Coruña, solicita o cambio da titularidade do centro educativo.
Mediante escritura pública notarial, outorgada ante o notario Emilio López Paz, Araceli Barros Cao cede a titularidade do centro educativo a favor de Araceli Barros Cao, S.L.
Logo da tramitación do expediente de acordo co establecido no Decreto 133/1995, do 10 de maio, de autorización de centros docentes privados para impartir ensinanzas de réxime xeral non universitarias, e coa Orde do 20 de setembro de 1995 que o desenvolve, por proposta da Dirección Xeral de Centros e Recursos Humanos,
Primeiro. Autorizar o cambio de titularidade do centro privado Tomás Barros, código 15032169, a favor de Araceli Barros Cao, S.L.
O cambio de titularidade non afectará o réxime de funcionamento do centro.
Segundo. Esta orde dará lugar á correspondente inscrición no Rexistro de Centros da Comunidade Autónoma de Galicia.
Terceiro. O centro queda obrigado ao cumprimento da normativa vixente e a solicitar a oportuna revisión cando teña que modificarse calquera dos datos que se sinalan nesta orde.
Contra esta orde, que esgota a vía administrativa, as persoas interesadas poderán formular recurso potestativo de reposición ante esta consellería, no prazo dun mes, contado a partir do día seguinte ao da súa publicación no Diario Oficial de Galicia, segundo o disposto nos artigos 116 e 117 da Lei 30/1992, do 26 de novembro, de réxime xurídico das administracións públicas e do procedemento administrativo común, ou ben, directamente, o recurso contencioso-administrativo no prazo de dous meses desde a mesma data, ante a Sala do Contencioso-Administrativo do Tribunal Superior de Xustiza de Galicia, de conformidade co artigo 46 da Lei 29/1998, do 13 de xullo, reguladora da xurisdición contencioso-administrativa.
Santiago de Compostela, 17 de xaneiro de 2013
ORDE do 9 de xaneiro de 2013 pola que se autoriza a inclusión da Escola de Música EMBC de Celanova no Rexistro de Escolas de Música e Danza da Comunidade Autónoma de Galicia.
Consellería de Cultura, Educación e Ordenación Universitaria — III. Outras disposicións — 31/01/2013

O presidente da Asociación de Amigos da Banda de Música Municipal de Celanova (Ourense), solicita a inscrición da Escola de Música EMBC no Rexistro de Escolas de Música e Danza da Comunidade Autónoma de Galicia de conformidade coa Orde do 11 de marzo de 1993, que regula as condicións de creación e funcionamento destas escolas.
Logo de realizar os trámites que establece a normativa vixente, a Xefatura Territorial de Ourense achega o expediente cos correspondentes informes.
Cumpridos todos os trámites regulamentarios e tendo en conta o anteriormente exposto, por proposta da Dirección Xeral de Centros e Recursos Humanos,
Primeiro. Autorizar a inclusión no Rexistro de Escolas de Música e Danza da Comunidade Autónoma de Galicia da escola de música que se sinala:
Provincia: Ourense.
Concello: Celanova.
Localidade: Celanova.
Domicilio: r/ Manuel Lezón, 1. A Rapela-Casa da Música.
Código do centro: 32020859.
Titular: Asociación de Amigos da Banda de Música de Celanova.
Denominación: Escola de Música EMBC.
Segundo. Esta escola queda sometida ao réxime de escolas de música e danza, segundo o establecido na Orde do 11 de marzo de 1993 e aos servizos de inspección correspondentes.
Terceiro. O centro deberá solicitar a oportuna revisión da inscrición cando teña que modificarse calquera dos datos sinalados nesta orde.
Contra esta orde, que esgota a vía administrativa, as persoas interesadas poderán formular recurso potestativo de reposición ante esta consellería, no prazo dun mes, contado a partir do día seguinte ao da súa publicación no
Diario Oficial de Galicia
, segundo o disposto nos artigos 116 e 117 da Lei 30/1992, do 26 de novembro, de réxime xurídico das administracións públicas e do procedemento administrativo común, ou ben, directamente, o recurso contencioso-administrativo no prazo de dous meses desde a mesma data, ante a Sala do Contencioso-Administrativo do Tribunal Superior de Xustiza de Galicia, de conformidade co artigo 46 da Lei 29/1998, do 13 de xullo, reguladora da xurisdición contencioso-administrativa.
Santiago de Compostela, 9 de xaneiro de 2013
CORRECCIÓN de erros. Orde do 29 de xaneiro de 2013 pola que se establecen as condicións de dúas emisións de obrigacións da Comunidade Autónoma de Galicia polo importe de 500 millóns de euros e de 300 millóns de euros, respectivamente.
Consellería de Facenda — III. Outras disposicións — 31/01/2013

Advertido erro no artigo 1, letra ii) da devandita orde publicada no Diario Oficial de Galicia núm. 21, do 30 de xaneiro de 2013, cómpre facer a seguinte corrección:
Onde di: «Os seguintes períodos de xuros serán anuais, pagándose o cupón o día 4 de cada mes de abril, a partir do 3 de abril de 2015 e ata a data de vencemento», debe dicir: «Os seguintes períodos de xuros serán anuais, pagándose o cupón o día 3 de cada mes de abril, a partir do 3 de abril de 2015 e ata a data de vencemento».
Advertido erro no artigo 2, letra ii) da devandita orde publicada no Diario Oficial de Galicia núm. 21, do 30 de xaneiro de 2013, cómpre facer a seguinte corrección:
Onde di: «Os seguintes períodos de xuros serán anuais, pagándose o cupón o día 4 de cada mes de abril, a partir do 3 de abril de 2015 e ata a data de vencemento», debe dicir: «Os seguintes períodos de xuros serán anuais, pagándose o cupón o día 3 de cada mes de abril, a partir do 3 de abril de 2015 e ata a data de vencemento».
RESOLUCIÓN do 10 de xaneiro de 2013 pola que se lles dá publicidade ás axudas concedidas ao abeiro da Resolución do 10 de abril de 2012, pola que se aproban as bases de subvencións a festivais e se convocan para o ano 2012.
Axencia Galega das Industrias Culturais — III. Outras disposicións — 19/02/2013

En cumprimento do disposto no artigo 15.1 da Lei 9/1997, do 13 de xuño, de subvencións de Galicia,
Ordenar a publicación no Diario Oficial de Galicia das subvencións concedidas con cargo ás aplicacións orzamentarias 11.A1.432B.460, 11.A1.432B.470 e 11.A1.432B.480, de acordo coa Resolución do 10 de abril de 2012 pola que se aproban as bases de subvencións a festivais e se convocan para o ano 2012.
Santiago de Compostela, 10 de xaneiro de 2013
Relación de subvencionados ao abeiro da Resolución do 10 de abril
de 2012 pola que se aproban as bases de subvencións a festivais
e se convocan para o ano 2012
RESOLUCIÓN do 4 de febreiro de 2013, da Dirección Xeral de Traballo e Economía Social, pola que se ordena o rexistro, o depósito e a publicación, no Diario Oficial de Galicia, do acordo de prórroga do convenio colectivo de Gadisven, S.A.
Consellería de Traballo e Benestar — III. Outras disposicións — 19/02/2013

Visto o acordo subscrito pola Comisión Negociadora do convenio colectivo de Gadisven, S.A., con data do 8 de novembro de 2012, e de conformidade co disposto no artigo 90.2 e 3 do Real decreto lexislativo 1/1995, do 24 de marzo, polo que se aproba o texto refundido da Lei do Estatuto dos traballadores, e no Real decreto 713/2010, de 28 de maio, sobre rexistro e depósito de convenios e acordos colectivos de traballo, esta Dirección Xeral de Relacións Laborais
Primeiro. Ordenar o seu rexistro e depósito no Rexistro de Convenios e Acordos Colectivos de Traballo da Comunidade Autónoma de Galicia, creado mediante a Orde do 29 de outubro de 2010 (DOG nº 222, do 18 de novembro).
Segundo. Dispoñer a súa publicación no Diario Oficial de Galicia.
Santiago de Compostela, 4 de febreiro de 2013
A Coruña, 8 de novembro de 2012, reúnese nas oficinas da empresa a mesa negociadora do convenio colectivo de Gadisven, S.A.
Comparecentes:
A. Pola representación sindical:
Comparecen os membros do Comité de Empresa, os cales quedan enumerados, agrupándoos por sindicatos, do seguinte xeito:
Sindicato CSI-F: Benjamín Rivera González e Fco. Javier Villasuso Lorenzo.
Sindicato CC.OO.: Víctor Uriarte Vigo, Christian Galasso Vilas y Fernando Otero Ramírez.
B. Pola Dirección da empresa:
Pedro Pajarrón López-Sors.
Unha vez aberta a sesión e logo das deliberacións oportunas, as partes adoptan os seguintes acordos:
Primeiro. Prorrogar un ano, é dicir, desde o 1.1.2012 ata o 31.12.2012, a vixencia do convenio na súa totalidade, exceptuando o referente á revisión salarial.
Segundo. Establecer una revisión salarial, con efecto retroactivo á data do 1.1.2012, dun incremento do 1 % para os conceptos establecidos na táboa salarial del anexo I do convenio colectivo de Gadisven, S.A.
E sen máis asuntos que tratar, remata a sesión na cidade e na data indicadas no encabezamento.
RESOLUCIÓN do 10 de xaneiro de 2013 pola que se lles dá publicidade ás axudas concedidas ao abeiro da Resolución do 3 de maio de 2012, pola que se anuncia a convocatoria pública de subvencións ás industrias culturais.
Axencia Galega das Industrias Culturais — III. Outras disposicións — 19/02/2013

En cumprimento do disposto no artigo 15.1 da Lei 9/1997, do 13 de xuño, de subvencións de Galicia,
Ordenar a publicación no
Diario Oficial de Galicia
das subvencións concedidas de acordo coa Resolución do 10 de xaneiro de 2013 pola que se lles dá publicidade ás axudas concedidas ao abeiro da Resolución do 3 de maio de 2012, pola que se anuncia a convocatoria pública de subvencións ás industrias culturais, nas seguintes aplicacións orzamentarias:
Santiago de Compostela, 10 de xaneiro de 2013
ORDE do 5 de febreiro de 2013 pola que se nomea presidenta do Instituto Galego de Consumo a Sol Mª Vázquez Abeal.
Consellería de Economía e Industria — II. Autoridades e persoal — 25/02/2013

En uso das atribucións que me confire o artigo 3.1º do Decreto 329/1995, do 21 de decembro, polo que se desenvolve a Lei 8/1994, do 30 de decembro, de creación do Instituto Galego de Consumo,
Nomear como presidenta do Instituto Galego de Consumo a Sol Mª Vázquez Abeal.
Santiago de Compostela, 5 de febreiro de 2013
RESOLUCIÓN do 6 de febreiro de 2013, da Secretaría Xeral para o Deporte, pola que se nomea a secretaria do Comité Galego de Xustiza Deportiva.
Vicepresidencia e Consellería de Presidencia, Administracións Públicas e Xustiza — II. Autoridades e persoal — 25/02/2013

O 13 de abril de 2012 publicouse no DOG a nova Lei 3/2012, do 2 de abril, do deporte de Galicia (con entrada en vigor o 14 de abril de 2012) a cal, no seu artigo 92, dispón:
O Comité Galego de Xustiza Deportiva estará integrado por unha presidenta ou un presidente e catro vogais, todos eles licenciados en dereito. Designaranse igualmente dous suplentes para os supostos de vacantes, enfermidade ou ausencia.
O nomeamento dos membros do Comité Galego de Xustiza Deportiva realizarao o órgano da Administración autonómica competente en materia deportiva. Na sesión constitutiva do órgano elixirase unha presidenta ou un presidente.
Estará asistido por unha secretaria o un secretario designado pola Administración autonómica, que actuará nas reunións do comité con voz pero sen voto.
Por todo o exposto, en uso das competencias atribuídas polo Decreto 325/2009, do 18 de xuño, de estrutura orgánica dos órganos superiores dependentes da Presidencia da Xunta de Galicia,
Primeiro. Nomear como secretaria do Comité Galego de Xustiza Deportiva a:
Mª Rebeca Arijón Gontad.
Segundo. Ordenar a publicación da presente resolución no
Diario Oficial de Galicia.
Contra esta resolución poderase interpoñer potestativamente recurso de reposición no prazo dun mes ou ben directamente recurso contencioso-administrativo ante el Tribunal Superior de Xustiza de Galicia no prazo de dous meses contados desde o día seguinte ao da súa notificación, de conformidade co establecido no artigo 46 da Lei 29/1998, do 13 de xullo, reguladora da xurisdición contencioso-administrativa.
Santiago de Compostela, 6 de febreiro de 2013
RESOLUCIÓN do 4 de febreiro de 2013, da Presidencia da Axencia Galega de Infraestruturas, pola que se delega o exercicio de competencias na Secretaría Xeral Técnica da Consellería de Medio Ambiente, Territorio e Infraestruturas.
Axencia Galega de Infraestruturas — III. Outras disposicións — 20/02/2013

A Axencia Galega de Infraestruturas, segundo o previsto no Decreto 173/2011, do 4 de agosto, polo que se crea e se aproba o seu estatuto, é unha entidade pública instrumental adscrita á consellería competente en materia de infraestruturas que ten como obxectivos básicos impulsar, coordinar e xestionar a política autonómica en materia de estradas e outras infraestruturas.
O estatuto, de acordo co previsto no artigo 64 da Lei 16/2010, do 17 de decembro,
de organización e funcionamento da Administración xeral e do sector público autonómico de Galicia, configura a organización da axencia con dous órganos de goberno, a Presidencia e o Consello Reitor, e un órgano executivo, a Dirección, e, aínda que este último é a quen corresponde a xestión ordinaria da entidade, a competencia para a resolución de recursos administrativos, na cal predomina o carácter xurídico, cómpre
que sexa exercida, por delegación, pola secretaría xeral técnica da consellería de adscrición.
En consecuencia, de conformidade co establecido no artigo 6 da Lei 16/2010, do 17 de decembro, de organización e funcionamento da Administración xeral e do sector público autonómico de Galicia, e no artigo 13 da Lei 30/1992, do 26 de novembro, de réxime xurídico das administracións públicas e do procedemento administrativo común,
Primeiro. Obxecto da delegación
Delégase na Secretaría Xeral Técnica da Consellería de Medio Ambiente, Territorio e Infraestruturas o exercicio da competencia para a resolución dos recursos administrativos atribuídos á Presidencia, así como das solicitudes de suspensión que se formulen.
Segundo. Criterios complementarios
Na aplicación da delegación teranse en conta os seguintes criterios:
1. O exercicio da competencia que se delega axustarase ao disposto no artigo 13 da Lei 30/1992 e no artigo 6 da Lei 16/2010.
2. En calquera momento a persoa titular da Presidencia da Axencia poderá avocar o exercicio das competencias que se delegan.
Terceiro. Resolucións ditadas por delegación
As resolucións administrativas que se adopten facendo uso da delegación contida nesta resolución farán constar expresamente esta circunstancia e consideraranse ditadas polo órgano delegante
Cuarto. Eficacia da delegación
Esta resolución producirá efectos a partir do día seguinte ao da súa publicación no Diario Oficial de Galicia.
Santiago de Compostela, 4 de febreiro de 2013
RESOLUCIÓN do 12 de febreiro de 2013, da Dirección Xeral da Función Pública, pola que se emprazan os interesados no recurso contencioso-administrativo P.A. 240/2012, interposto por Montserrat García Cedrón.
Consellería de Facenda — III. Outras disposicións — 20/02/2013

A Dirección Xeral da Función Pública recibiu da Sala do Contencioso-Administrativo do Tribunal Superior de Xustiza de Galicia oficio polo que se admite a trámite o recurso contencioso-administrativo P.A. 240/2012, interposto por Montserrat García Cedrón, contra a Resolución do 13 de abril de 2012 pola que se ordena a publicación do Acordo do Consello da Xunta de Galicia, do 12 de abril de 2012, polo que se aproba a modificación da relación de postos de traballo da Consellería de Traballo e Benestar (DOG nº 72, do 13 de abril).
En consecuencia, esta dirección xeral acordou nesta data, de conformidade co disposto no artigo 49 da Lei 29/1998, do 13 de xullo, reguladora da xurisdición contencioso-administrativa, a remisión do correspondente expediente administrativo ao referido xulgado. O que se notifica para xeral coñecemento de todas as persoas interesadas no procedemento, que son emprazadas para que poidan comparecer como parte nos autos na Sala do Contencioso-Administrativo do Tribunal Superior de Xustiza de Galicia no prazo de nove días, contados desde o seguinte ao da publicación desta resolución no Diario Oficial de Galicia.
Santiago de Compostela, 12 de febreiro de 2013
RESOLUCIÓN do 11 de febreiro de 2013, da Dirección Xeral da Función Pública, pola que se emprazan os interesados no recurso contencioso-administrativo P.A. 106/2012-2J, interposto por Carmen Teresa Prado Santos e Josefina Goas Basanta.
Consellería de Facenda — III. Outras disposicións — 20/02/2013

A Dirección Xeral da Función Pública recibiu do Xulgado do Contencioso-Administrativo número 2 de Lugo providencia pola que se admite a trámite o recurso contencioso-administrativo P.A. 106/2012-2J, interposto por Carmen Teresa Prado Santos e Josefina Goas Basanta, contra a Resolución do 27 de decembro de 2011 pola que se ordena a publicación do Acordo do Consello da Xunta de Galicia, do 23 de decembro de 2011, polo que se aproba a modificación da relación de postos de traballo da Consellería de Traballo e Benestar (DOG nº 8, do 12 de xaneiro de 2012).
En consecuencia, esta dirección xeral acordou nesta data, de conformidade co disposto no artigo 49 da Lei 29/1998, do 13 de xullo, reguladora da xurisdición contencioso-administrativa, a remisión do correspondente expediente administrativo ao referido xulgado. O que se notifica para xeral coñecemento de todas as persoas interesadas no procedemento, que son emprazadas para que poidan comparecer como parte nos autos no Xulgado do Contencioso-Administrativo número 2 de Lugo no prazo de nove días, contados desde o seguinte ao da publicación desta resolución no Diario Oficial de Galicia.
Santiago de Compostela, 11 de febreiro de 2013
RESOLUCIÓN do 22 de xaneiro de 2013 pola que se fai pública a perda da condición de entidade colaboradora na xestión das subvencións para garantir o acceso á internet de banda larga vía satélite da empresa Mira Novas Tecnoloxías, S.L.
Axencia Galega de Desenvolvemento Rural — III. Outras disposicións — 26/02/2013

Por Resolución do 11 de setembro de 2012 fíxose público o resultado do proceso de selección das entidades colaboradoras na xestión das subvencións para garantir o acceso á internet de banda larga vía satélite, cofinanciadas co Feader, en réxime de concorrencia non competitiva (DOG nº 179, do 19 de setembro). No anexo I da citada resolución figura a relación das seis empresas seleccionadas, coas cales se asinou o correspondente convenio de colaboración que regula as obrigas e condicións que asumen como entidades colaboradoras.
Unha das empresas seleccionadas, Mira Novas Tecnoloxías, S.L., incumpriu as obrigas asumidas no convenio como entidade colaboradora, polo que se tramitou o procedemento de resolución do convenio de colaboración, que finalizou mediante Resolución do 3 de decembro de 2012, o que supón a perda da condición de entidade colaboradora, polo que se dispón dar publicidade á perda da condición de entidade colaboradora desta empresa.
De acordo co anterior,
Facer público, no DOG e na páxina web de Agader (http://agader.xunta.es), a perda da condición de entidade colaboradora de Agader na xestión das subvencións para garantir o acceso á internet de banda larga vía satélite da empresa Mira Novas Tecnoloxías, S.L.
Santiago de Compostela, 22 de xaneiro de 2013
CORRECCIÓN de erros. Resolución do 31 de xaneiro de 2013, da Dirección de Augas de Galicia, pola que se lles dá publicidade aos convenios de colaboración subscritos por esta entidade pública no terceiro cuadrimestre do ano 2012.
Augas de Galicia — III. Outras disposicións — 26/02/2013

Advertido erro na citada resolución, publicada no
Diario Oficial de Galicia
nº 33, do venres 15 de febreiro de 2013, páxina 4484, cómpre realizar a seguinte corrección:
Na segunda columna da cuarta fila da táboa que inclúe o anexo á resolución, en referencia ao importe total do convenio de cooperación entre a Administración xeral da Comunidade Autónoma de Galicia, a través da Consellería de Medio Ambiente, Territorio e Infraestruturas, o Instituto de Estudos do Territorio, a entidade pública empresarial Augas de Galicia e Endesa Generación, S.A. para a preparación e o impulso do plan territorial integrado da bacía hidrográfica do río Eume, onde di: «Sen importe», debe dicir: «300.000,00».
RESOLUCIÓN do 10 de xaneiro de 2013 pola que se lles dá publicidade ás axudas concedidas ao abeiro da Resolución do 13 de abril de 2012, pola que se establecen as bases reguladoras para a concesión de subvencións para producións ou coproducións audiovisuais en lingua galega con decidido contido artístico e cultural e se convocan para o ano 2012.
Axencia Galega das Industrias Culturais — III. Outras disposicións — 14/02/2013

En cumprimento do disposto no artigo 15.1 da Lei 9/1997, do 13 de xuño, de subvencións de Galicia,
Ordenar a publicación no
Diario Oficial de Galicia
das subvencións concedidas con cargo á aplicación orzamentaria 11.A1.432B.770.0 dos orzamentos xerais da Comunidade Autónoma de Galicia do ano 2012, 2013, 2014 e 2015, convocadas pola Resolución do 13 de abril de 2012, pola que se establecen as bases reguladoras para a concesión de subvencións para producións ou coproducións audiovisuais en lingua galega con decidido contido artístico e cultural e se convocan para o ano 2012 (DOG núm. 75, do 19 de abril).
Santiago de Compostela, 10 de xaneiro 2013
RESOLUCIÓN do 4 de febreiro de 2013, da Secretaría Xeral de Medio Rural e Montes, pola que se lle dá publicidade ás axudas concedidas ao abeiro da Orde do 8 de maio de 2012 pola que se establecen as bases reguladoras das axudas para a modernización das explotacións agrarias e para a incorporación de mozos á actividade agraria, cofinanciadas co Fondo Europeo Agrícola de Desenvolvemento Rural (Feader) no marco do PDR de Galicia 2007-2013, e se convocan para o ano 2012.
Consellería do Medio Rural e do Mar — III. Outras disposicións — 14/02/2013

De conformidade co establecido no artigo 15 da Lei 9/2007, do 13 de xuño, de subvencións de Galicia, e no artigo 13 punto 4 da Lei 4/2006, do 20 de xuño, de transparencia e de boas prácticas na Administración pública galega, os órganos administrativos concedentes publicarán no
Diario Oficial de Galicia
as subvencións concedidas con expresión da convocatoria, o programa e crédito orzamentario a que se imputen, a finalidade da subvención, o beneficiario e a cantidade concedida.
Na súa virtude, a Secretaría Xeral de Medio Rural e Montes, por delegación da conselleira,
Publicar no
Diario Oficial de Galicia
as axudas concedidas ao abeiro da Orde do 8 de maio de 2012 pola que se establecen as bases reguladoras das axudas para a modernización das explotacións agrarias e para a incorporación de mozos á actividade agraria, cofinanciadas co Fondo Europeo Agrícola de Desenvolvemento Rural (Feader) no marco do PDR de Galicia 2007-2013, e se convocan para o ano 2012, e que figuran como anexo nesta resolución.
Santiago de Compostela, 4 de febreiro de 2013
Convocatoria: Orde do 8 de maio de 2012 pola que se establecen as bases reguladoras das axudas para a modernización das explotacións agrarias e para a incorporación de mozos á actividade agraria, cofinanciadas co Fondo Europeo Agrícola de Desenvolvemento Rural (Feader) no marco do PDR de Galicia 2007-2013, e se convocan para o ano 2012.
Aplicación orzamentaria: 16.22.712B 722.0 (CP 2007 00399), dotada cun crédito total de 16.600.000 euros (57,56 % Feader, 21,42 % Magrama, 21,02 % Xunta de Galicia).
Finalidade: plans de mellora nas explotacións agrarias.
Beneficiarios e subvención:
Convocatoria: Orde do 8 de maio de 2012 pola que se establecen as bases reguladoras das axudas para a modernización das explotacións agrarias e para a incorporación de mozos á actividade agraria, cofinanciadas co Fondo Europeo Agrícola de Desenvolvemento Rural (Feader) no marco do PDR de Galicia 2007-2013, e se convocan para o ano 2012.
Aplicación orzamentaria: 16.22.712B 722.0 (CP 2007 00400), dotada cun crédito total de 9.750.000 euros (57,56 % Feader, 21,42 % Magrama, 21,02 % Xunta de Galicia).
Finalidade: incorporación de mozos á actividade agraria.
Beneficiarios e subvención:
DECRETO 37/2013, do 21 de febreiro, polo que se nomean os membros da Xunta Electoral de Galicia.
Presidencia da Xunta de Galicia — II. Autoridades e persoal — 27/02/2013

O artigo 14, no seu punto 1º, letras c) e d) da Lei 8/1985, do 13 de agosto, de eleccións ao Parlamento de Galicia, modificada pola Lei 15/1992, do 30 de decembro, establece que a Xunta Electoral de Galicia está composta, entre outros, por catro vogais maxistrados do Tribunal Superior de Xustiza de Galicia e por catro vogais profesores en activo das facultades de Dereito, de Ciencias Políticas ou de Socioloxía das universidades de Galicia.
A presidenta do Parlamento de Galicia, mediante escrito dirixido a esta Presidencia, comunica os vogais designados en virtude do artigo 14.1º c) e d) da Lei 8/1985, do 13 de agosto, de eleccións ao Parlamento de Galicia.
Polo exposto e en cumprimento do disposto no artigo 15.1º da Lei 8/1985, do 13 de agosto, de eleccións ao Parlamento de Galicia,
Artigo 1
Nomear, por proposta do presidente do Tribunal Superior de Xustiza de Galicia, vogais da Xunta Electoral de Galicia os maxistrados do dito tribunal que a seguir se indican:
– Juan Luis Martínez López.
– Pablo Ángel Sande García.
– Julio C. Díaz Casales.
– Jose Ramón Chaves García.
Artigo 2
Nomear, por proposta da presidenta do Parlamento de Galicia, vogais da Xunta Electoral de Galicia os profesores que a seguir se indican:
– Xavier Constenla Vega.
– Ángel Gómez Iglesias Casal.
– Jesús Martínez Girón.
– Santiago Antonio Roura Gómez.
Disposición derradeira
Este decreto entrará en vigor o mesmo día da súa publicación no
Diario Oficial de Galicia
.
Santiago de Compostela, vinte e un de febreiro de dous mil trece
ORDE do 18 de febreiro de 2013 pola que se delega a Presidencia do Padroado da Escola Universitaria de Enfermaría do Meixoeiro, dependente desta consellería.
Consellería de Sanidade — III. Outras disposicións — 27/02/2013

O Decreto 242/2008, do 9 de outubro, polo que se regulan a natureza, os fins e os órganos de goberno das escolas universitarias de enfermaría dependentes da Consellería de Sanidade, atribúelle no seu artigo 6.a) a Presidencia do Padroado destas escolas á conselleira de Sanidade, ou persoa en quen delegue.
Así, mediante a Orde do 14 de xaneiro de 2009, fíxose efectiva aquela posibilidade de delegación, atribuíndollela aos entón delegados provinciais da Consellería de Sanidade (actuais xefes/as territoriais).
Posteriormente, por Orde do 3 de setembro de 2009, delegouse nos titulares das xerencias dos complexos hospitalarios da Coruña e Ourense a Presidencia dos padroados das escolas universitarias de enfermaría dependentes da Consellería de Sanidade na Coruña e Ourense, respectivamente.
Tendo en conta as delegacións xa realizadas e os criterios organizativos consecuencia das estruturas orgánicas da Consellería de Sanidade e do Servizo Galego de Saúde, aprobadas polos decretos 310 e 311/2009, respectivamente, cómpre adaptar as delegacións ás necesidades organizativas e operativas actuais, en relación ao correcto exercicio das funcións atribuídas polo Decreto 242/2008, do 9 de outubro, antes citado.
Na súa virtude, no uso das facultades que me confire o artigo 38 da Lei 1/1983, do 22 de febreiro, reguladora da Xunta e da súa Presidencia, modificada pola Lei 11/1988, do 20 de outubro; e de conformidade co disposto no artigo 13 da Lei 30/1992, do 26 de novembro, de réxime xurídico das administracións públicas e do procedemento administrativo común, e no artigo 6 da Lei 16/2010, do 17 de decembro, de organización e funcionamento da Administración xeral e do sector público autonómico de Galicia, así como no artigo 6 do Decreto 242/2008, do 9 de outubro, polo que se regulan a natureza, os fins e os órganos de goberno das escolas universitarias de enfermaría dependentes da Consellería de Sanidade,
Artigo único
Delegar na persoa titular da Xerencia do Complexo Hospitalario Universitario de Vigo a Presidencia do Padroado da Escola Universitaria de Enfermaría do Meixoeiro de Vigo, dependente da Consellería de Sanidade.
Disposición derrogatoria
Queda derrogada calquera outra disposición de igual ou inferior rango que se opoña ao establecido nesta orde.
Disposición derradeira
Esta orde entrará en vigor o día seguinte ao da súa publicación no Diario Oficial de Galicia.
Santiago de Compostela, 18 de febreiro de 2013
RESOLUCIÓN do 28 de xaneiro de 2013, da Secretaría Xeral Técnica da Consellería de Economía e Industria, pola que se lles dá publicidade aos convenios de colaboración subscritos por esta consellería no terceiro cuadrimestre do ano 2012.
Consellería de Economía e Industria — III. Outras disposicións — 27/02/2013

O artigo 11 da Lei 4/2006, do 30 de xuño, de transparencia e boas prácticas na Administración pública galega (DOG nº 136, do 14 de xullo), impón a cada consellería da Xunta de Galicia a obriga de publicar no Diario Oficial de Galicia unha relación dos convenios de colaboración subscritos no cuadrimestre anterior.
En consecuencia, e para dar cumprimento a esa obriga,
Darlle publicidade á relación dos convenios subscritos pola Consellería de Economía e Industria nos meses de setembro, outubro, novembro e decembro do ano 2012 e que se incorpora como anexo a esta resolución.
Santiago de Compostela, 28 de xaneiro de 2013
CORRECCIÓN de erros. Resolución do 15 de febreiro de 2013, da Secretaría Xeral da Emigración, pola que se aproban as bases reguladoras para a concesión das subvencións do Programa Reencontros na Casa para residentes no exterior e se convocan as correspondentes ao ano 2013.
Vicepresidencia e Consellería de Presidencia, Administracións Públicas e Xustiza — III. Outras disposicións — 25/02/2013

Advertido erro na dita resolución, publicada no
Diario Oficial de Galicia
nº 38, do 22 de febreiro de 2013, cómpre facer a seguinte corrección:
Nas páxinas 5268, 5269 e 5270, hai que sustituír os anexos publicados polos seguintes:
RESOLUCIÓN do 15 de febreiro de 2013, da Dirección Xeral de Educación, Formación Profesional e Innovación Educativa, pola que se procede a designar os membros e facer pública a composición do xurado de selección que analizará e valorará as solicitudes dos aspirantes aos premios extraordinarios de formación profesional de grao superior correspondentes ao curso 2011/12.
Consellería de Cultura, Educación e Ordenación Universitaria — III. Outras disposicións — 25/02/2013

En virtude da autorización conferida pola disposición derradeira primeira da Orde do 21 xaneiro de 2013 (
Diario Oficial de Galicia
do 31 de xaneiro), pola que se convocan os premios extraordinarios de formación profesional de grao superior correspondentes ao curso 2011-2012, e de conformidade co establecido no artigo 8 desa orde, en relación coa composición do xurado de selección encargado da análise e valoración das solicitudes,
Primeiro. Designar os membros do xurado de selección que deberá analizar e valorar as solicitudes dos aspirantes aos premios extraordinarios de formación profesional de grao superior correspondentes ao curso 2011/12 e facer pública a súa composición, que é a que figura no anexo a esta resolución.
Segundo. Por proposta do xurado de selección, poderanse designar os especialistas necesarios para que o asesoren na valoración dos méritos dos aspirantes.
Terceiro. Esta resolución entrará en vigor o mesmo día da súa publicación.
Santiago de Compostela, 15 de febreiro de 2013
DECRETO 36/2013, do 14 de febreiro, polo que se aproba o cambio de titularidade dun treito da estrada AC-299 (Padrón (AC-307)-AC-301) desde o punto quilométrico 0+000 ao punto quilométrico 2+160 (límite municipal) en prol do Concello de Padrón.
Consellería de Medio Ambiente, Territorio e Infraestruturas — III. Outras disposicións — 25/02/2013

Segundo o teor do previsto no artigo 5 da Lei 4/1994, do 14 de setembro, de estradas de Galicia, os cambios de titularidade das estradas incluídas nas redes dependentes da Comunidade Autónoma e das entidades locais deberán ser aprobados por decreto da Xunta de Galicia, por proposta da consellería competente en materia de estradas e logo do acordo entre as administracións afectadas.
Por outra parte, a citada Lei de estradas dispón, no artigo 54, que as estradas autonómicas ou provinciais ou os treitos determinados delas en que a circulación adquira características urbanas se entregarán aos respectivos concellos. O expediente promoverase por proposta do concello ou da Administración titular da estrada e será resolto polo Consello da Xunta de Galicia, por proposta da consellería competente en materia de estradas, logo de informe de ambos os organismos.
A Axencia Galega de Infraestruturas, de acordo co informe emitido polos servizos competentes, formulou proposta favorable á transferencia de titularidade do treito da estrada AC-299 (Padrón (AC-307)-AC-301) desde o p.q.: 0+000 ao p.q.: 2+160 (límite municipal) en prol do Concello de Padrón.
De conformidade co anteriormente exposto, por proposta do conselleiro de Medio Ambiente, Territorio e Infraestruturas, logo de deliberación do Consello da Xunta de Galicia na súa reunión do día catorce de febreiro de dous mil trece,
Artigo 1
Apróbase o cambio de titularidade en prol do Concello de Padrón do tramo da estrada autonómica AC-299 (Padrón (AC-307)-AC-301) desde o p.q.: 0+000 ao p.q.: 2+160.
Artigo 2
En aplicación do artigo 4 da Lei 4/1994, do 14 de setembro, de estradas de Galicia, o Concello de Padrón deberá incorporar ao seu plan de estradas a vía a que se refire este decreto.
Artigo 3
A entrega da vía formalizarase no prazo dos dous meses seguintes á publicación deste decreto no Diario Oficial de Galicia, mediante a sinatura da correspondente acta de entrega.
Artigo 4
Corresponderán ao Concello de Padrón, a partir da formalización da entrega, todas as actividades de xestión, mantemento, conservación e explotación da vía, así como o exercicio das funcións de disciplina viaria e calquera outra que puider corresponderlle como nova Administración titular da estrada.
Disposición derradeira
O presente decreto producirá efectos desde o día seguinte ao da súa publicación no Diario Oficial de Galicia.
Santiago de Compostela, catorce de febreiro de dous mil trece
CORRECCIÓN de erros. Decreto 21/2013, do 31 de xaneiro, polo que se aproba o cambio de titularidade dun treito da estrada autonómica OU-193, denominada OU-801 Valongo-Trado-OU-801, desde o punto quilométrico 4+660 ata o punto quilométrico 7+860, a prol do Concello de Pontedeva.
Consellería de Medio Ambiente, Territorio e Infraestruturas — III. Outras disposicións — 25/02/2013

Advertido un erro no texto do dito decreto, publicado no Diario Oficial de Galicia nº 29, do luns, 11 de febreiro de 2013, cómpre realizar a oportuna corrección:
Na páxina 4003, no artigo 1, onde di: «Apróbase o cambio de titularidade a prol do Concello de Pontevedrado treito da estrada OU-193,...», debe dicir: «Apróbase o cambio de titularidade a prol do Concello de Pontedeva do treito da estrada OU-193,...».
CORRECCIÓN de erros. Resolución do 28 de decembro de 2012, da Secretaría Xeral de Política Lingüística, pola que se convocan as probas para a obtención dos certificados de lingua galega, niveis Celga 1, 2, 3 e 4, no ano 2013 (ED114A).
Consellería de Cultura, Educación e Ordenación Universitaria — III. Outras disposicións — 26/02/2013

Advertido un erro na dita resolución, publicada no
Diario Oficial de Galicia
número 11, do 16 de xaneiro de 2013, é preciso publicar a seguinte corrección:
Na páxina 1266, no artigo 7.1, parágrafo segundo, onde di: «Os/as aspirantes excluídos/as disporán dun prazo de 10 días hábiles, contados a partir do seguinte ao da publicación da resolución no DOG, ...», debe dicir: «Os/as aspirantes excluídos/as disporán dun prazo de 10 días hábiles, contados a partir do seguinte ao da publicación da resolución na páxina web, ...».
RESOLUCIÓN do 22 de febreiro de 2013 pola que se publica a data da posta en funcionamento da Axencia Turismo de Galicia.
Axencia Turismo de Galicia — III. Outras disposicións — 25/02/2013

O Decreto 196/2012, do 27 de setembro, polo que se crea a Axencia de Turismo de Galicia e se aproban os seus estatutos (DOG nº 193, do 9 de outubro), establece na disposición adicional primeira, ordinal segundo, que a Axencia iniciará o exercicio das funcións que ten encomendadas dentro do prazo de dous meses desde a súa constitución. Así mesmo, dispón que por resolución da Dirección da Axencia, conforme o indicado polo Consello Reitor, se publicará a data da súa posta en funcionamento.
Na súa virtude, e logo da indicación do Consello Reitor na súa sesión constitutiva celebrada o 18 de febreiro de 2013, e en virtude das atribucións que teño conferidas,
Publicar que a data da posta en funcionamento da Axencia Turismo de Galicia será o 1 de marzo de 2013.
Santiago de Compostela, 22 de febreiro de 2013